# 月相

2013年1月（農曆壬辰年冬月二十到臘月二十）嗰次嘅月相變化
**月相**（粵拼：jyut6 soeng3），又嗌**月相變化**，係從地球上睇月光個樣。因為月光同地球一樣，本身都係唔發光，要靠反射太陽光先至識發光。其中俾太陽照射嗰面係光，背向太陽嗰面係暗。由於月球圍住地球從西向東公轉，所以日、地、月三個之間嘅相對位置都唔停噉變，令月球發光部分出現有時對住地球，有時背向地球，甚至有時半對住半背向地球。即係從地球望去月光嗰邊，成日出現月相變化個樣。

大宋詩人蘇軾寫嘅《水調歌頭》詩篇，有句講到「月有陰晴圓缺」就係指天上嘅月相變化。

## 概述

喺地球上望到嘅月相變化規律喺北半球地區望喺南半球地區望
由於月光從新月位到望月，再從望月返到新月之間，平均需時29.53日，所以月相嘅變化週期係29.53日。喺歷來啲曆法入面，講嘅朔望月同埋禮拜就係指佢。呢個時間比月球公轉嘅時間——恆星月要長，因為月球圍住地球公轉嗰時，地球都圍住太陽公轉，所以：

* 每朔望月，月球大概要轉：360°＋360°×29.53÷365.24＝389.11°
* 一恆星月：29.53×360×389.11≈27.32（日）。

喺中國華北同東北地區，舊時流傳呢兩隻版同月相有關嘅規律歌：

|  |  |  |
| --- | --- | --- |
| 「 | 月黑無光稱做朔，初二西天是新月。初七初八月正南，明暗各半上弦月。 十五十六月兒圓，全月通明是滿月。二十二三半夜昇，東明西暗下弦月。 黎明之前東方起，二十七八是殘月。每月一次日期定，月相變化記心中。 | 」 |

|  |  |  |
| --- | --- | --- |
| 「 | 初一新月不可見，只缘身陷日地中。初七初八上弦月，半輪圓月面朝西。 滿月出在十五六，地球一肩挑日月。二十二三下弦月，月面朝東下半夜。 | 」 |

喺地球中低緯度區嚟講，月球一般都係東昇西落。其中北半球睇月光位都係中天方位偏南，而南半球睇係中天方位偏北；而月昇到月落大概得部份時間先至睇到，若果月光喺天空期間屬日頭，用肉眼都好難睇到。

### 超級藍血月

超級藍血月係天文學入面講嘅超級月光、藍月同埋月食呢三樣喺天上同時出現嘅跡象。呢種現象比較少見，一般每152年先至撞到一次。

#### 日食同月食

月球喺農曆每月初一或十五、十六期間，都會轉到太陽同地球之間，所以嗰時會有日食或月食發生。其中日食喺農曆初一時出現，月食喺農曆十五或十六時出現。不過，唔係農曆冚唪唥每個月初一或十五、十六時都有日食或月食發生，因為月球軌道面同地球軌道面之間有成5°到嘅夾角，令日、月、地三個天體即使喺新月或望月天時，都唔喺同一直線上。

尤其係血月，一般喺月全食時，月光俾地球影遮住嗮嗰時先至見到。

#### 超級月光

超級月光係望月或新月同近點月同時發生嘅近點朔望月，亦係講月球喺橢圓軌道上圍住地球公轉，到近地球位時，同時喺太陽同地球之間成一直線狀態。宇宙學嚟講係地球同月球間距離＜360Mm 。若果喺朔望月同近點月嘅時間差喺24個鐘以內可以嗌做超級月光，10個鐘以內嘅係極端超級月光。呢種現象凈限部份農曆十五或十六嘅望月時分先至睇到。

#### 藍月

藍月唔係「天上嘅月光係藍色」噉解，係歐美地區成日講嘅一種天文現象。一般嚟講，若果喺一個月入面出現兩次望月嘅話，第二個望月唔理係定唔係閏月，都係嗌藍月。

## 月相嘅名

雖然月相嘅名喺唔同國家或地區，因為文化背景唔同，所以嗌出個名都唔一樣。喺粵語圈入面分別有新月、眉月、上弦月、上凸月（上弦後，上半夜出現嘅凸月）、望月、下凸月（下弦前，上半夜出現嘅凸月）、下弦月、殘月呢8種講法。喺黃道座標入面，佢同太陽嘅黃道經綫平面分別成0°、45°、90°、135°、180°、225°、270°，及315°。其中「上」字代表上半夜月光發光部份逐漸加大，「下」字代表下半夜月光發光部份逐漸縮細。

農曆是旦邊日，晴或少雲天氣時，天上見到嘅月光情況。| 月相 | 睇到範圍 | 出現時段 | 乜時段先至睇到 | 所屬時段 | 睇到個樣 | 相 |
| --- | --- | --- | --- | --- | --- | --- |
| 北半球 | 南半球 | 月出 | 中天 | 月落 | 北半球 | 南半球 | 北半球 | 南半球 |
| 新月 （朔月） | 以黑暗面對住地球 | 成個白天。同太陽一齊升落，晚黑唔見月光。 | 農曆每月初一，肉眼冇辦法睇到。 | 06:00 | 12:00 | 18:00 |  |  | 因為喺太陽左近，加上太陽光好劖眼，所以基本上睇唔到。 |
| 眉月 | 右邊嗰1～49% | 左邊嗰1～49% | 上晝到前半夜 | 農曆每月初二到初八。太陽落山後無耐，喺西邊天空。 | 09:00 | 15:00 | 21:00 |  |  |  |  |
| 上弦月 | 右半圓 | 左半圓 | 中午到午夜 | 農曆每月初九。限挨晚到前半夜睇，過咗半夜冇得睇。 | 12:00 | 18:00 | 00:00 |  |  |  |  |
| 上凸月 | 右邊嗰51～99% | 左邊嗰51～99% | 晏晝到後半夜 | 農曆每月初十到十四，晚黑大多數時間睇到。喺天氣比較凍時，太陽未落山時都睇到。 | 15:00 | 21:00 | 03:00 |  |  |  |  |
| 望月 （滿月） | 成隻月光 | 挨晚到天光無耐出現，成個晚黑都有得睇。 | 農曆每月十五、十六，有時喺十七都有。 | 18:00 | 00:00 | 06:00 |  |  |  |  |
| 下凸月 | 左邊嗰99～51% | 右邊嗰99～51% | 前半夜到上晝 | 農曆每月十七到廿一，晚黑大多數時間睇到。日頭時喺西邊天空都望到。 | 21:00 | 03:00 | 09:00 |  |  |  |  |
| 下弦月 | 左半圓 | 右半圓 | 午夜到中午 | 農曆每月廿二。限後半夜到天光睇，未過半夜冇得睇。 | 00:00 | 06:00 | 12:00 |  |  |  |  |
| 殘月 | 左邊嗰49～1% | 右邊嗰49～1% | 後半夜到晏晝 | 農曆每月廿三到廿九或三十。就快日出前無耐，喺東邊天空。 | 03:00 | 09:00 | 15:00 |  |  |  |  |

一般嚟講，地球望上天，個月會有盈虧，因為地球望上月球反射面，大細會唔同。農曆一個月裏面，初一到個月會消失，唐人習慣叫呢個做**新月**。之後逐漸移出地球同太陽之間嘅區域，開始睇到月光俾太陽照到嗰好細忽，叫**娥眉月**，回敎地方習慣月光啱啱有光先叫做新月。隨後逐漸越嚟越光，光到一半時嗌**上弦月**。之後月光逐漸睇到大多數發光部份，嗌**上凸月**。到十五左右，就最圓，叫**圓月**或**月圓**，又嗌**望月**或**滿月**。之後隨住日、月嘅位逐漸靠近，月光亦會縮返細，開始先縮細忽但睇到大多數發光部分，嗌**下凸月**，日本地方習慣嗌呢個做待月。隨後逐漸越嚟越暗，到一半大嗰時嗌**下弦月**。之後月光逐漸縮細到得返俾太陽照到嗰細忽範圍，唐人習慣叫呢個做**殘月**。最後到咗下個初一左近，又會消失。

科學界入面重多「晦」同「既朔」兩種講法：

| 月相 | 性質 | 乜時段先至睇到 | 相 |
| --- | --- | --- | --- |
| 北半球 | 南半球 |
| 晦 | 似殘月但凈得條好彎嘅細鉤 | 農曆每月廿九或三十，就快日出之前嗰一個鐘內，喺東邊天空近地平線嗰邊。 |  |  |
| 既朔 | 似娥眉月但凈得條好彎嘅細鉤 | 農曆每月初二，太陽落山之後嗰一個鐘內，喺西邊天空近地平線嗰邊。 |  |  |

喺北半球望到嘅月相。若果喺南半球望，每隻都係180°反轉嘅。
月相變化喺南北半球都唔同睇法：

北半球
* 農曆初二到十四：月球係左暗右光，光嘅部份逐漸向左增加兼月球逐漸凸起，直到滿月為止。
* 農曆十七到廿九：月球係右暗左光，光嘅部份逐漸向左減少兼月球逐漸凹陷，直到朔月為止。
* 逐漸加光部份：永遠係右邊

南半球
* 農曆初二到十四：月球係右暗左光，光嘅部份逐漸向右增加兼月球逐漸凸起，直到滿月為止。
* 農曆十七到廿九：月球係左暗右光，光嘅部份逐漸向右減少兼月球逐漸凹陷，直到朔月為止。
* 逐漸加光部份：永遠係左邊

## 日曆

喺華人界入面，好多時提到嘅農曆啲日子，最先從月相演變出嚟。喺商舖賣嘅紙質日曆入面，尤其係中文版，喺公曆日期隔籬都印咗農曆嘅陰陽曆日期，而且個個日期都反應到同月相有關嘅事。因為古代啲人成日對月相有第啲稱呼。講得迷信啲，亦有算命師傅試過用月相嚟做算命、望天打卦、八卦、睇風水呢啲嘢。

## 同Unicode嘅關係

喺2010年10月發佈嘅Unicode 6.0版，第一次收錄咗繪文字。喺2016年6月發佈嘅Unicode 9.0版，其中喺U+1F311到U+1F318區域出現咗同月相有關嘅文字嚟畀電腦做輸入支援。

| 月相名 | 符號 | Unicode | 圖 | 表情 | 意思 |
| --- | --- | --- | --- | --- | --- |
| 新月 | 🌑 | U+1F311 |  |  | 農曆初一嘅月相，因離太陽太近，肉眼冇辦法睇到。 |
| 眉月 | 🌒 | U+1F312 |  |  | 朔月到上弦月之間嘅月牙樣 |
| 上弦月 | 🌓 | U+1F313 |  |  | 上弦月嗰時嘅半圓形月光 |
| 上凸月 | 🌔 | U+1F314 |  |  | 上弦月到滿月之間嘅月相 |
| 望月 | 🌕 | U+1F315 |  |  | 成隻圓形嘅月光樣 |
| 下凸月 | 🌖 | U+1F316 |  |  | 滿月到下弦月之間嘅月相 |
| 下弦月 | 🌗 | U+1F317 |  |  | 下弦月嗰時嘅半圓形月光 |
| 殘月 | 🌘 | U+1F318 |  |  | 下弦月到晦月之間嘅月牙樣 |
| 晦月 | 🌑 | U+1F311 |  |  | 農曆廿九或三十嘅月相，同樣因離太陽太近而好難睇得到。 |

## 睇埋

* 月食
* 夜空
* 雪月花

## 註同攷

### 註

### 攷

## 有關嘅書

* 中国少年儿童百科全书 自然·环境 第89－90页　浙江教育出版社 ISBN 7-5338-1946-2/G·1942
* 《什么是月相变化规律歌》 少年万事通 第200页　内蒙古少年儿童出版社 ISBN 7-5312-1106-8/I·225

## 連出去

### 一般

* Six Millennium Catalog of Phases of the Moon
* Virtual Reality Moon Phase
* US Naval Service on Moon Phase / What the Moon Looks Like Today (United States Naval Observatory)
* Full Moon Names
* Current Moon Phase
* The Length of the Lunar Cycle (numerical integration analysis)
* Lunar Phase Calculator For Years 1600 to 2200
* Lunar Phase Calendar
* Lunar Phase, Moonrise and Moonset Calendar

### 教育性質

* Open Source Physics Lunar Phase Model
* Lunar phase simulator (animation)
* Starchild: Moonlight Madness Lunar Phases Game
* Names and Images of the 8 moon phases
* Astrophysics Science Project Integrating Research & Education: Lunar Phases Quiz
* Lunar Phase Image Sets In High-Resolution (1200x1200 pixels) at 1-Degree Intervals - Views of the Moon From 4 Sides at Any Relative Phase
* Front/Back/East/West Lunar Phase Explorers
* Mnemonic devices for the Lunar phases